REPUBLIKA HRVATSKA Razina: 23

ZADARSKA ŽUPANIJA RKP: 35118

OPĆINA PRIVLAKA Žiro račun: 2390001 1857400004

 Matični broj: 02690314

Ivana Pavla II 46

23 233 Privlaka OIB: 86291327705

 Šifra djelatnosti: 8411

**BILJEŠKE**

**UZ KONSOLIDIRANE FINANCIJSKE IZVJEŠTAJE ZA 2024. GODINU**

Proces konsolidacije, priprema i predaja konsolidiranih financijskih izvješća propisani su Zakonom o proračunu („Narodne novine“ broj 144/21) te Pravilnikom o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17, 28/17, 112/18,126/19, 145/20, 32/21 i 144/21). Pripadnost proračunskih korisnika određenom proračunu utvrđena je Pravilnikom o utvrđivanju proračunskih i izvanproračunskih korisnika državnog i proračunskih i izvanproračunskih korisnika proračuna JLIP(R) samouprave te o načinu vođenja registra proračunskih i izvanproračunskih korisnika („Narodne novine“ broj 128/09, 142/14, 23/19, 83/21 i 144/21).

Općina Privlaka ima jednog proračunskog korisnika i to je Dječji vrtić „Sabunić“. U konsolidiranom financijskom izvještaju prikazuje se poslovanje općine Privlaka zajedno sa njenim korisnikom dječjim vrtićom Sabunić na način da se sagledaju kao jedna jedinstvena cjelina.

U procesu konsolidacije eliminirani su prihodi iskazani kod proračunskog korisnika na kontu 671 Prihodi iz nadležnog proračuna za financiranje redovne djelatnosti proračunskih korisnika te rashodi kod Općine Privlaka na kontu 367 Prijenosi proračunskim korisnicima iz nadležnog proračuna za financiranje redovne djelatnosti u ukupnom iznosu od 436.048,36 eura.

Odgovorna osoba proračuna JLP® S je općinski načelnik Gašpar Begonja, dipl.ing.

Nastavno se u Bilješkama obrazlažu numerički podaci i veća odstupanja iskazana u obrascima.

1. **Bilješke uz Izvještaj o prihodima i rashodima, primicima i izdacima (Obrazac: PR-RAS)**

U bilješkama uz Izvještaj o prihodima i rashodima, primicima i izdacima navode se razlozi značajnijih odstupanja od ostvarenja prethodne godine.

* 1. **PRIHODI I PRIMICI**

**Bilješka broj 1, šifra 6**

Prihodi poslovanjau izvještajnom razdoblju ostvareni su u iznosu od 4.207.617,61 eura što je 6,5 % manje u odnosu na prethodnu proračunsku godinu.

Značajno odstupanje ostvarenih prihoda u odnosu na prethodnu godinu obrazlaže se kako slijedi:

**Bilješka broj 2, šifra 61**

Porezi ove skupine su za 49,2 % veći u odnosu na prethodnu godinu te se u cijelosti odnose na općinu Privlaka. Glavninu ove skupine prihoda čine porezi na imovinu odnosno porez na promet nekretnina evidenciju i naplatu kojeg vodi Porezi uprava a koji je ostvaren u iznosu od 696.748,26 eura što je 8,4 % manje u odnosu na prethodnu godinu zbog manjeg prometa nekretninama, te porez na nepokretnu imovinu odnosno porez na kuće za odmor koji je ostvaren u značajno većem iznosu budući da se isti Odlukom o porezima Općine Privlaka (Službeni glasnik općine Privlaka br. 06/23) obračunava po 5 eura m2 korisne površine umjesto dosadašnjih 2 eura. Značajan dio čine i prihodi od poreza i prireza na dohodak koji su se ostvarili u iznosu od 1.028.193,35 eura odnosno 38,5 % više nego u istom razdoblju prethodne godine zbog bolja zaposlenost koja je posebno vidljiva u tijeku turističke sezone.

**Bilješka broj 3, šifra 63**

Pomoći iz inozemstva i od subjekata unutar općeg proračunaostvarene su u iznosu od 145.652,40 eura što je za 80,7 % manje u odnosu na prethodnu godinu. Do značajno odstupanja ove skupine prihoda kod općine Privlaka došlo jer je u prethodnoj proračunskoj godini primljena kapitalna pomoć Min. Regionalnog razvoja i fondova EU za projekt izgradnje kanalizacijske mreže i uređaja za pročišćavanje otpadnih voda u iznosu od 472.524,41 eura, a ujedno, za razliku od prethodne proračunske godine nisu ostvareni ni prihodi/pomoći iz državnog proračuna s osnove fiskalnog izravnanja sukladno Zakonu o financiranju jedinica lokalne i područne (regionalne) samouprave (Narodne novine, br. 127/17, 138/20, 151/22 i 114/23) te Odluci o udjelu sredstava fiskalnog izravnanja za pojedinu općinu, grad i županiju u ukupnim sredstvima fiskalnog izravnanja s iznosom sredstava fiskalnog izravnanja za 2024. godinu (Narodne novine, br. 158/23). Nadalje, prihodi ove skupine su kod proračunskog korisnika veći su za 188,8% u odnosu na 2023. godinu. Riječ je o prihodima od MZO-a za djecu koja pohađaju program predškole te za djecu s teškoćama u razvoju i integraciji. U 2024. godini je ostvaren znatno veći iznos jer je ministarstvo povećalo iznose po djetetu te je vrtić u 2024. godini imao veći broj predškolaca i veći broj djece s teškoćama u razvoju i integraciju u odnosu na 2023. godinu.

**Bilješka broj 4 šifra 634**

Pomoći od izvan proračunskih korisnika se u ovoj proračunskoj godini nisu ostvarile, za razliku od proračunske 2023. godine kad su se ostvarile u iznosu od 13.000,00 eura i to za kapitalnu pomoć Županijske uprave za ceste Zadarske županije za sufinanciranje radova dopune prometne signalizacije (izgradnja uspornika) kroz naselje Privlaka.

**Bilješka broj 5 šifra 64**

Prihodi od imovine ostvareni su u iznosu od 74.674,89 eura što je 45,3 % više od prošlogodišnje realizacije. Najznačajnije odstupanje bilježimo kod naknade za koncesijska odobrenje te kod naknade za korištenje nefinancijske imovine zbog novog Zakona o pomorskom dobru i morskim lukama (NN83/23) kojim koncesijska odobrenja prestaju postojati te se sada ta ovlaštenja na pomorskom dobru zovu dozvola na pomorskom dobru temeljem čega se sad vode na kontu Naknade za korištenje nefinancijske imovine. Prihodi od zakupa i iznajmljivanja imovine značajno su veći u odnosu na prethodnu proračunsku godinu budući da su se naplatila potraživanja iz prethodne godine.

**Bilješka broj 6, šifra 65**

Usporedbom podataka možemo zaključiti da su prihodi od upravnih i administrativnih pristojbi, pristojbi po posebnim propisima i naknada izvršeni u iznosu od 1.378.955,03 eura odnosno za 29,1 % manje u odnosu na prethodnu godinu. Značajnija odstupanja bilježimo na šifri 651a koje se odnosi na državne i sudske pristojbe koje su u izvještajnom razdoblju prethodne proračunske godine ostvarene u iznosu od 4.898,90 eura u vidu nadoknada troškova po presudi, te na ostale pristojbe i naknade koje su ostvarene za 33 % više u odnosu na isto izvještajno razdoblje prethodne godine zbog bolje naplate turističke pristojbe kao i naknade za zakup javnih površina. Najznačajnije odstupanje vidljivo je kod prihoda vodnog zbog neostvarenih prihoda od Vodovoda d.o.o. Zadar koji se odnosio na prihod od Naknade za razvoj vodoopskrbe na razrez i naplatu kojeg Općina Privlaka nema utjecaj. Značajno odstupanja u okviru ovih prihoda odnosi se i na ostale nespomenute prihode koji su ostvareni u iznosu od 54.233,24 eura što je 74,6 % više zbog naplate potraživanja iz prethodnih godina kao i ostvarenog prihoda od Adriatic osiguranja d.d. za naknadu štete na rasvjetnom stupu kao i na štetu nastaloj na zgradi općine, te primljenih troškova sudskih postupaka. Nadalje, komunalni doprinosi i naknade ostvareni su u iznosu od 1.072.065,31 eura što je 32,9 % manje u odnosu na izvještajno razdoblje prethodne proračunske godine zbog manje izdanih i naplaćenih Rješenja za komunalni doprinos kako za novogradnju tako i za legalizaciju bespravno sagrađenih objekata.

Prihodi od upravnih i administrativnih pristojbi, pristojbi po posebnim propisima i naknada proračunskog korisnika odnose se na prihode doznačene na ime sufinanciranja cijene vrtića te su u odnosu na prethodnu proračunsku godinu veći za 24,1 % a rezultat je to povećanja cijene sufinanciranja od strane roditelja koje je išlo od sredine 2023. godine. Također, u pedagoškoj godini 2024./2025. većina djece koja je pohađala poludnevni program, prebacila se na cjelodnevni program pa je i cijena sufinanciranja vrtića od strane roditelja na taj način povećana.

**Bilješka broj 7, šifra 66**

Prihodi od prodaje proizvoda i robe te pruženih usluga odnosi se na prihode od pruženih usluga, prihodi od donacija ostvareni su u iznosu od 4.777,50 eura što je znatno više nego u istom izvještajnom razdoblju prethodne proračunske godine i u cijelosti se odnose na proračunskog korisnika. Prihodi od pruženih usluga ostvareni su u iznosu od 4.562,50 eura te se odnose na prihod od davanja u najam vrtićke multimedijalne dvorane u iznosu od 3.562,50 eura, i na iznos od 1.000,00 eura koji se odnosi na sponzorstvo Inin zeleni pojas 2024. godine kojim smo ozelenili dvorište vrtića.

Donacije od pravnih i fizičkih osoba izvan općeg proračuna odnose se na prihode doznačene na ime tekuće donacije TZ Privlaka u iznosu od 215,00 eura.

**Bilješka broj 8, šifra 68**

Kazne, upravne mjere i ostali prihodi ostvareni su u iznosu od 2.221,52 eura što je za 66,5 % manje u odnosu na prethodnu 2023. godinu što je posebno vidljivo na kontu 683 ostali prihodi, dok je naplata kazni od strane prometnih redara donijela lošiju naplatu u odnosu na prethodnu godinu za 37,7 %.

**Bilješka broj 9, šifra 7**

Prihodi od prodaje nefinancijske imovineu ovom izvještajnom razdoblju ostvareni su u iznosu od 38.669,88 eura što je za 59,7 % manje u odnosu na isto izvještajno razdoblje prethodne godine. Navedeni prihodi odnose se na prihod od prodaje materijalne imovine, točnije zemljišta prema kupoprodajnom ugovoru, a do značajnog odstupanja dolazi budući da je u prethodnoj godini ostvaren prihod od prodaje prijevoznih sredstava odnosno darovanja osobnog automobila Škoda Octacia Style 1,6 TDI općinskom komunalnom društvu Artić.

* 1. **RASHODI I IZDACI**

**Bilješka broj 10, šifra 3**

Rashodi poslovanja za izvještajno razdoblje ostvareni su u iznosu od 3.422.871,07 eura što je za 24 % više u odnosu na isto izvještajno razdoblje prethodne proračunske godine.

Veća odstupanja u odnosu na prethodnu proračunsku godinu su kod sljedećih rashoda:

**Bilješka broj 11, šifra 31**

Rashodi za zaposlene ostvareni su u iznosu od 785.769,67 eura što je za 49,2 % više u odnosu na isto izvještajno razdoblje prethodne proračunske godine budući da je Odlukom o koeficijentima za obračun plaća službenika i namještenika (Službeni glasnik općine Privlaka br. 12/24) došlo do povećanja plaća zaposlenika, te je u ovom izvještajnom razdoblju isplaćene otpremnina djelatniku povodom odlaska u mirovinu. Ujedno su navedeni rashodi veći i kod proračunskog korisnika i to za 63,6 % u odnosu na prethodnu godinu zbog zaposlenja novih djelatnika i povećanja plaća u 2023. i 2024. godini.

**Bilješka broj 12, šifra 32**

Materijalni rashodi ostvareni su u iznosu od 1.709.418,02 eura i za 19,9 % su veći nego prethodne godine. U okviru navedene skupine rashoda odstupanje se bilježi na šifri 321-naknade troškova zaposlenima koji su veći za 68,5 % gdje se najveće odstupanje bilježi kod rashoda za stručno usavršavanje zbog većeg pohađanja seminara i savjetovanja kao i troškova prema Ministarstvu uprave i pravosuđa za državni stručni ispit, te rashoda naknade za prijevoz na posao i s posla zbog većeg broja djelatnika koji imaju pravo za naknadom istih kako kod općine Privlaka tako i kod proračunskog korisnika.

**Bilješka broj 13, šifra 322**

Rashodi za materijal i energiju odnose se na uredski materijal i ostale materijalne rashode, energiju, materijal i sirovine, materijal i dijelove za tekuće i investicijsko održavanje, sitni inventar te službenu, radnu i zaštitnu odjeću i obuću a ostvareni su iznosu od 143.941,56 eura što je za 10 % više u odnosu na izvještajno razdoblje prethodne proračunske godine. Najznačajnije odstupanje bilježi se kod materijala za tekuće i investicijsko održavanje koje se odnosi na materijal za održavanje vodovodne mreže i kod nabave službene, radne i zaštitne odjeće i obuće, zatim na nabavu materijala za uređenje dvorišta i vrta vrtića, uređenje suhog skladišta za potrebe kuhinje i uređenje prostora spremišta proračunskog korisnika rashodi kojih su znatno veći u usporedbi sa ostvarenjem prethodne godine, te kod nabave uredskog materijala i literature za potrebe općine Privlaka, te na veće troškove nabave namirnica za vrtičku kuhinju zbog inflacije.

**Bilješka broj 14, šifra 323**

Rashodi za uslugeostvareni su u iznosu od 1.423.516,38 eura što je 20,2 % više u odnosu na prethodnu godinu. Najznačajnija odstupanja se javljaju na kontu telefona, pošte i prijevoza točnije kod troškova poštarine budući da su svi obveznicima Naknade za uređenje voda slana nova Rješenja s preporukom, a ujedno su troškovi mobilnih preplata veći zbog povećanja cijena istih u 2024. godini. Nadalje, povećanje je vidljivo i kod usluga promidžbe i informiranja koje su ostvarene više za 62,7 % zbog većeg oglašavanja u tisku te protokolarnih darivanja. Također, zakupnine i najamnine ostvarene su za 34,7 % više u odnosu na isto izvještajno razdoblje prethodne godine a odnose se na zakup kopirnog aparata. Značajan porast u odnosu na izvještajno razdoblje prethodne proračunske godine bilježimo i kod rashoda za intelektualne i osobne usluge, te kod rashoda komunalnih usluga uslijed povećanja troškova odvoza smeća, troškova opskrbe vodom. Također, veliki trošak je odvoz septičke jame kod proračunskog korisnika, koja se tijekom rujna i listopada uslijed velikih oborina praznila svaki tjedan dana. Taj problem je u međuvremenu saniran.

**Bilješka broj 15, šifra 329**

Ostali nespomenuti rashodi ostvareni su u iznosu od 118.316,53 eura što je 22,4 % više u odnosu na prethodnu proračunsku godinu. Značajna odstupanja bilježimo kod rashoda za reprezentaciju koji su veći u odnosu na prethodnu godinu zbog većih protokolarnih poslova te kod rashoda za članarine i norme koji se odnose na članarinu udruga općina, te na lokalnu akcijsku grupu u ribarstvu LAGUR i LAG Mareta. Nadalje, šifra 3299 ostali nespomenuti rashodi ostvareni su u znatno većem iznosu u odnosu na prethodnu godinu a razlog tomu su veći rashodi nastali povodom održavanja/proslave dana općine Privlaka a ujedno i otvorenja nove zgrade OKD Artić.

**Bilješka broj 16, šifra 34**

Financijski rashodi realizirani su u iznosu od 26.136,73 eura što je neznatno manje u odnosu na prethodno izvještajno razdoblje a odstupanje kojih se odnosi na manje rashode zateznih kamata iz poslovnih odnosa.

**Bilješka broj 17 šifra 36**

Pomoći dane u inozemstvo i unutar općeg proračuna ostvarene su u iznosu od 46.520,55 eura što je neznatno manje u odnosu na prethodnu proračunsku godinu. Značajna odstupanja vidljiva su kod kapitalnih pomoći unutar općeg proračuna koja se odnose na isplate državnom proračunu za Projekt proširenja i produbljenja Plovnog kanala Privlački gaz, a do većih odstupanja je došlo budući da je prethodne proračunske godine u okviru ove skupine rashoda knjižena pomoć županijskim proračunima točnije OŠ Privlaka.

Pomoći proračunskim korisnicima drugih proračuna ostvarene su u znatno većem iznosu a odnose se na tekuću pomoć OŠ Privlaka za sufinanciranje produženog boravka djece, te na kapitalnih pomoći koja se odnosi na kapitalnu pomoć OB Zadar u iznosu od 10.568,00 eura i OŠ Privlaka u iznosu od 3.285,51 eura.

Nadalje, financijsko odstupanje vidljivo je i kod prijenosa dječjem vrtiću Sabunić koji je i jedini proračunski korisnik Općine. Veći prijenosi rezultat su većeg broja zaposlenih zbog novootvorene zgrade vrtića a ujedno i povećanja plaća zaposlenih.

**Bilješka broj 18, šifra 37**

Naknade građanima i kućanstvima na temelju osiguranja i druge naknade realizirane su u iznosu od 113.001,45 eura ili 54,2 % više zbog većeg broja isplaćenih jednokratnih novčanih pomoći teško bolesnima na području općine Privlaka.

**Bilješka broj 19, šifra 38**

Ostali rashodi realizirani su u iznosu od 742.024,65 eura ili 12 % više u odnosu na isto izvještajno razdoblje prethodne proračunske godine. Vidljivo je na kapitalnim pomoćima i donacijama te tekućim donacijama u novcu. Vidljiva su i veća izdavanja za kapitalne pomoći koja se odnose na Kapitalnu pomoć za izgradnju sustava odvodnje odnosno izgradnju kanalizacije i uređaja za pročišćavanje otpadnih voda.

**Bilješka broj 20, šifra 4**

Rashodi za nabavu nefinancijske imovine ostvareni su u iznosu od 715.498,92 eura što je 44,2 % manje u odnosu na isto izvještajno razdoblje prethodno proračunske godine. Značajno odstupanje ostvarenih rashoda u odnosu na prethodnu godinu obrazlaže se kako slijedi:

- **Zemljište (šifra 411)** realizirana je u iznosu od 8.422,73 eura znatno manje nego prethodne godine zbog manjeg broja otkupa zemljišta (poljoprivrednog i građevinskog).

 **- rashode za nabavu neproizvedene dugotrajne imovine (šifra 421)** ostvareni su u iznosu od 303.979,61 eura što je znatno manje u odnosu na ostvarenje prethodne godine budući su se ovdje u prethodnoj godini evidentirali rashodi za izgradnju zgrade dječjeg vrtića Sabunić koja je gotova i stavljena u funkciju, a navedeni rashodi odnose se na uređenje nogometnog igrališta Sabunike, sanaciju pokosa – Plaža Sabunike, uređenje pokosa – Plaža Sabunike, izgradnju javnih WC-a te na gradnju javne rasvjete.

**- postrojenja i oprema (šifra 422 )** ostvareni su u iznosi od 59.106,31 eura što je za 32 % manje u odnosu na prethodnu godinu. Nabavljena je uredska oprema i namještaj za uređenje poslovnih prostora općine Privlaka, zatim računala i računalne opreme te opreme za ostale namjene koja se odnosi na nabavku opreme za uređenje plaža, te na nabavku tende za potrebe novoizgrađene zgrade Dječjeg vrtića. Nadalje, kod proračunskog korisnika nabavljena je uredska oprema i namještaj u iznos od 2.517,82 eura, a odnosi se na kupnju uredskog stola, stolice, računala, garderobnog ormara, dječjeg namještaja za vrtićke skupine te uređaji, strojevi i oprema za ostale namjene u iznosu od 2.288,17 eura koja se odnosi na nabavu hladnjaka, zamrzivača i konvekcijske pećnice za potrebe kuhinje.

-**prijevozna sredstva (šifra 423)** rashodi za nabavu prijevoznih sredstva u ovom izvještajnom razdoblju nisu realizirani za razliku od istog izvještajnog razdoblja prethodne proračunske godine kada je nabavljen službeni automobil marke Škoda Octavia style.

Nadalje, rashodi za nabavu nematerijalne proizvedene (šifra 426) imovine povećali su se za 24,8 % u odnosu na prethodno izvještajno razdoblje zbog dodatnih ulaganja u računalne programe te većeg ulaganja u projektnu dokumentaciju.

**- rashode za dodatna ulaganja na nefinacijskoj imovini (šifra 45)** koji su za razliku od prethodne proračunske godine ostvareni u znatno većem iznosu budući da je došlo do dodatnih ulaganja na građevinskim objektima a koje se odnosi na rashode za uređenje poslovnih prostora općine Privlaka, zatim na rashode za modernizaciju nerazvrstanih cesta, te na dodatna ulaganja za ostalu nefinancijsku imovinu rashodi koji se odnose na rekonstrukciju javne rasvjete.

**Bilješka broj 21 šifra 5**

Izdaci za financijsku imovinu i otplate zajmova ostvareni su u iznosu od 215.121,08 eura što je 35,9 % manje u odnosu na prethodno izvještajno razdoblje zbog manjeg iznosa dokapitalizacije OKD Artić.

**Bilješka broj 22, šifre Y005 i X006**

Ukupno ostvareni konsolidirani prihodi i primici iznose 4.246.287,49 eura

Ukupno ostvareni konsolidirani rashodi i izdaci iznose 4.353.491,07 eura

Konsolidirani rezultat iznosi -107.203,58 eura.

Pojedinačno gledano konsolidirani rezultat odnosi se na:

Općina Privlaka iznos od – 102.722,94 eura

DV Sabunić iznos od – 4.480,64 eura

Rezultat (višak) za prijenos u iduće razdoblje iznosi 1.054.279,26 eura

Pojedinačno gledano konsolidirani rezultat za prijenos u iduće razdoblje iznosi:

Općina Privlaka iznos od 1.057.958,65

DV Sabunić iznos od – 3.679,39 eura

1. **Bilješke uz bilancu (Obrazac: BIL)**

Prema Pravilniku o izmjenama Pravilnika o financijskom izvještavanju u proračunskom računovodstvu (NN 144/21) obvezne Bilješke uz Bilancu su :

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku

**Tablica 1:** Popis ugovornih odnosa i slično koji uz ispunjenje određenih uvjeta, mogu postati obveza ili imovina



Evidencijom izvanbilančnih zapisa uspostavljen je pregled ugovornih odnosa i slično koji uz ispunjenje određenih uvjeta, mogu postati obveza ili imovina općine Privlaka a odnose se na dana/primljena jamstva – zadužnice kao instrumenti osiguranja plaćanja koje na dan 31.12.2024. godine iznose 1.889.400,42 eura.

U 2024. godini u izvanbilančne zapise uvele su se već ugovorene vrijednosti koje mogu postati imovina u idućem razdoblju, a vrijednost takvih obveza na dan 31.12.2024. godine iznosi 157.000,00 eura, a ujedno je i vraćen iznos od 404.896,80 eura.

**Tablica 2:** Popis sudskih sporova u tijeku; Potencijalne obveze po osnovu sudskih sporova u tijeku



Popis sudskih sporova u tijeku u kojima se općina Privlaka pojavljuje kao Tuženik, koji za općinu Privlaka mogu postati obveza odnosno rashod na dan 31.12.2024. godine iznose 10.004.785,14 eura.

**Tablica 3:** Popis sudskih sporova u tijeku; Potencijalna potraživanja po osnovu sudskih sporova u tijeku



Popis sudskih sporova u tijeku u kojima se općina Privlaka pojavljuje kao Tužitelj, a koji za općinu Privlaka mogu postati prihod na dan 31.12.2024. godine iznose 56.141.02 eura.

**Bilješka broj 1, šifra 01**

Neproizvedena dugotrajna imovinaiznosi 3.068.986,30 eura što je neznatno više u odnosu na početak razdoblja a razlika se odnosi na otkup materijalne imovine odnosno zemljišta, te na povećanje nematerijalne imovine točnije na ulaganja na tuđoj imovini radi prava korištenja odnosno na izgradnji dopune prometne signalizacija na županijskoj cesti.

**Bilješka broj 2, šifra 02**

Proizvedena dugotrajna imovinaje u toku godine povećana za neznatnih 6,3 % u odnosu na početno stanje te iznosi 6.443.771,09 eura. Do navedenog povećanja došlo je zbog radova na

uređenju nogometnog igrališta Sabunike, sanaciji pokosa – Plaža Sabunike, uređenju pokosa – Plaža Sabunike, izgradnji javnih WC-a te na gradnju javne rasvjete. Ujedno je došlo i do dodatnih ulaganja na građevinskim objektima a koje se odnosi na rashode za uređenje poslovnih prostora općine Privlaka, zatim na rashode za modernizaciju nerazvrstanih cesta, te na dodatna ulaganja na rekonstrukciji javne rasvjete. Nadalje, proračunski korisnik bilježi značajno povećanje navedene imovine s obzirom na početno stanje 2024. godine budući da je vrtić u 2024. godinu nabavljao dugotrajnu nefinancijsku imovinu točnije uredski namještaj, namještaj za vrtićke skupine, računala, garderobni ormar, hladnjak, zamrzivač, pećnicu.

**Bilješka broj 3, šifra 023**

Kod prijevoznih sredstva u cestovnom prometu vidljivo je povećanje budući da je u 2023. godini kupljen osobni automobil marke Škoda OCTAVIA Style 2.0 TDI DSG, a ujedno je i darovan osobni automobil Škoda Octacia Style 1,6 TDI općinskom komunalnom društvu Artić.

**Bilješka broj 4, šifra 11**

U odnosu na početno stanje (stanje 01.01.) vidljivo je smanjenje novčanih sredstava na poslovnom računu općine Privlaka za neznatnih 4,6 % . Stanje novaca na računa kod poslovne banke na dan 31.12.2024. iznosi 1.298.316,54 eura, dok stanje novaca u blagajni iznosi 190,91eura.

Pojedinačno gledano stanje izgleda ovako:

- saldo računa Općine Privlaka iznosi 1.257.126,41 eura, te blagajne 190,91 eura

- saldo računa DV Sabunić iznosi 41.190,13 eura.

**Bilješka broj 5, šifra 129**

Ostala potraživanja u iznosu od 8.474,85 eura odnose se na potraživanja za plaćeni predujam za vodovodni priključak trgovačkom društvu Vodovod d.o.o., te na potraživanja za plaćeni predujam HEP – Operater distribucijskog sustava d.o.o. za priključak na elektroenergetsku mrežu.

**Bilješka broj 6, šifra 15**

Dionice i udjeli u glavnici veći su u odnosu na početno stanje za iznos od 78.500,00 eura a odnose se na dokapitalizaciju OKD Artić.

**Bilješka broj 7, šifra 16**

Potraživanja za prihode poslovanja na dan 31.12.2024. godine iznose 1.055.851,21 eura što je 15,9 % više u odnosu na početno stanje (stanje 01.01.). Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade, potraživanja za prihode od prodaje roba i usluga te pruženih usluga.

Potraživanja za poreze odnose na potraživanja za porez na potrošnju, porez na kuće za odmor i porez na promet nekretnina. Navedena potraživanja iznose 460.111,03 eura, a najveći dio odnosi se na porez na kuće za odmor te na porez na promet nekretnina utvrđivanje i naplatu kojeg vodi Porezna uprava Zadar.

Potraživanja za prihode od imovine iznose 34.270,28 eura i odnose se na potraživanja za zatezne kamate, potraživanja od zakupa i iznajmljivanja imovine te potraživanja za koncesijska odobrenja, te potraživanja za dozvolu na pomorskom dobru.

Najveći dio potraživanja za prihode poslovanja odnosi se na potraživanja za upravne i administrativne pristojbe, pristojbe po posebnim propisima i naknade u ukupnom iznosu od 1.011.373,78 eura što je 3,7 % više u odnosu na početno stanje, a najvećim dijelom se odnose na potraživanja za komunalne doprinose i komunalne naknade. Ostatak potraživanja odnosi se na prihode vodnog gospodarstva (naknada za razvoj vodoopskrbe i naknada za uređenje voda), naknade za zakup javne površine. Razlog većeg iznosa potraživanja u odnosu na početno stanje su nenaplaćena a dospjela potraživanja s osnove komunalne naknade.

Potraživanja za upravne i administrativne pristojbe, pristojbe po posebnim propisima i naknade proračunskog korisnika iznose 9.799,00 eura, a odnose se na nedospjela potraživanja sufinanciranja cijene vrtića od roditelja. Povećanje u odnosu na početno stanje 01.01.2024. iznosi 12,4%, zbog povećanja broja djece koja pohađaju cjelodnevni program u novoj pedagoškoj godini 2024./2025.

**Bilješka broj 8, šifra 169**

Ispravak vrijednosti potraživanja na dan 31.12.2024. godine iznosi 469.402,68 eura što je 23,2 % više u odnosu na početak godine. Naime, temeljem pravilnika o računovodstvu i računskom planu proračuna propisano je da se ispravak vrijednosti potraživanja obvezno provodi na kraju proračunske godine uzimajući u obzir:

1. kašnjenje u naplati preko godine dana

2. pokretanje stečajnog i/ili likvidacijskog postupka nad dužnikom.

Struktura ispravka vrijednosti potraživanja vidljiva je u tabeli koja slijedi:

|  |  |
| --- | --- |
| **Vrsta prihoda** | **Ispravak vrijednosti potraživanja** |
| Zakup javne površine | 1.990,88 eura |
| Porez na potrošnju | 2.771,52 eura |
| Porez na kuću za odmor | 65.317,10 eura |
| Komunalni doprinos | 136.861,21 eura |
| Komunalna naknada | 68.888,25 eura |
| Naknada za uređenje voda | 30.721,82 eura |
| Katastarska izmjera | 85.124,61 eura |
| Porez na promet nekretnina | 76.335,69 eura |
| Koncesijska odobrenja | 1.094,96 eura |
| Sufinanciranje cijene vrtića  | 296,64 eura |
| **UKUPNO**  | **469.402,68 eura** |

**Bilješka broj 9, šifra 17**

Potraživanja od prodaje nefinancijske imovine odnose se na potraživanja od prodaje zemljišta i ostale proizvedene dugotrajne imovine te iznose 55.468,00 eura odnosno 28,2 % više u odnosu na početno stanje budući da je temeljem Ugovora o kupoprodaji nekretnine odobrena obročna otplata zaključno sa 31.12.2028. godine.

**Bilješka broj 10, šifra 2**

Stanje obveza za rashode poslovanja na dan 31.12.2024. iznosi 1.345.670,93 eura. Iste su detaljnije razrađene u Bilješkama uz obrazac Obveze.

**Bilješka broj 11, šifra 9**

U odnosu na prethodnu godinu vlastiti izvori su se povećali za 6,9 % čime iznose 11.248.109,52 eura.

U postupku utvrđivanja rezultata temeljem čl 81. i 82. Pravilnika o proračunskom računovodstvu i računskom planu najprije se provodi sučeljavanje prihoda i primitaka s rashodima i izdacima, te se utvrđuje njihova razlika kao višak ili manjak po tekućim, kapitalnim i financijskim aktivnostima (sučeljavanje skupina 3 i 6, 4 i 7, te 5 i 8). Nakon navedenog sučeljavanja provode se obvezne korekcije rezultata – za dio skupine prihoda 6 kojom se financira dio rashoda skupine 4, za dio skupine prihoda 7 kojom se financira dio rashoda skupine 3 te za dio skupine prihoda 7 kojom se financira dio izdataka skupine 5.

Slijedom navedenog provedena je korekcija u iznosu od 106.738,15 eura i to za primljenu kapitalnu pomoć Ministarstva mora, prometa i infrastrukture u iznosu od 76.491,00 eura za „Uređenje pokosa – plaža Sabunuke“ zaduženjem računa viška prihoda poslovanja, a odobravanjem računa manjka prihoda od nefinancijske imovine, te za prihode od nefinancijske imovine (razred 7) koji su tijekom godine utrošeni za financiranje rashoda poslovanja (iz razreda 3) u iznosu od 30.247,15 eura umanjenjem rezultata od nefinancijske imovine i uvećanjem rezultata poslovanja.

Podaci u bilanci se iskazuju nakon obvezne korekcije rezultata, iz čega proizlazi odstupanje u odnosu na podatke u obrascu PR-RAS.

Na dan 31. prosinca 2024. godine konsolidirani višak prihoda za raspored u sljedećoj proračunskoj godini iznosi 1.054.279,26 eura . Kod općine Privlaka ostvaren je višak prihoda poslovanja od 1.898.858,93 eura, manjak prihoda od nefinancijske imovine u iznosu 625.779,20 eura, te manjak primitaka od financijske imovine 215.121,08 eura te višak prihoda za raspored u sljedećoj proračunskoj godini iznosi 1.057.958,65 eura. Kod proračunskog korisnika ostvaren je višak prihoda poslovanja u iznosu od 1.126,60 eura te manjak prihoda od nefinancijske imovine u iznosu od 4.805,99 eura što predstavlja manjak prihod od 3.679,39 eura za pokriće u sljedećoj proračunskoj godini.

Daljnja razrada i preraspodjela ostvarenih viškova i manjkova u tekućoj godini donijeti će se prilikom izrade Godišnjeg izvještaja o izvršenju Proračuna Općine Privlaka.

1. **Bilješke uz Izvještaj o obvezama (Obrazac: Obveze)**

**Bilješka broj 1**

Početno stanje obveza (**V001**) iznosi 1.430.860,19 eura. U izvještajnom razdoblju nastale su nove obveze (**V002**) u iznosu od **4.304.800,88 eura**, podmireno je ukupno **4.389.990,14 eura**  (**V004**), te stanje obveza na kraju izvještajnog razdoblja iznosi **1.345.670,93 eura (V006)**.

**Bilješka broj 2, V007**

Stanje dospjelih obveza iznosi 9,26 eura koje se odnose na proračunskog korisnika i to na:

 - 23221 Uredski mat. i ostali mat. rashodi 9,26 eura

Bauhaus 9,26 eura (račun nije nikad dostavljen)

**Bilješka broj 3, V009**

Stanje nedospjelih obveza iznosi 1.345.661,67 eura, a odnosi se na:

- obvezu za plaće 12/24 u iznosu od 73.076,10 eura

- obveze za materijalne rashode za zaposlene u iznosu od 577,36 eura

- naknadu za uređenje voda (obveza za Hrvatske vode) 351,51 eura

- nedospjele obveze prema dobavljačima za rashode poslovanja 65.120,33 eura

- nedospjele obveze prema dobavljačima za nefinancijsku imovinu 45.578,50 eura

- ostale tekuće obveze 67.989,73 eura

- obveze za kredite i zajmove 1.092.968,14 eura te predstavljaju obveze po iskorištenom kreditu kod ZABA d.d.

Osoba za kontaktiranje:

Katarina Šango, struč.spec.oec

Telefon: 023 366 628

 Zakonski predstavnik:

 Gašpar Begonja, dipl. ing.

Privlaka, 19. veljače 2025. godine